
Академия за иновации: ИДЕИТЕ 2018 кани студенти от цялата страна на съзтезание за идеи



[bookmark: _GoBack]Безплатна Академия за иновации за студенти ще се проведе за пета поредна година в София. Двудневното събитие Bulgaria Innovation Hackathon на 1 и 2 юни ще е с елементи на хакатон и се организира от агенцията за иновации Innovation Starter и неправителствената организация "Обединени идеи за България" в партньорство с водещите университети в България и институционалната подкрепа на Европейската комисия. Студентите ще имат възможността да разработват и презентират сами свои решения в три категории:

- Мисия: "Изобретения на бъдещето"
- Мисия: "Дигитални иновации"
- Мисия: "Социални решения"

На 1 и 2 юни в Литературен клуб "Перото" в НДК младежите ще разработят идеите си под формата на 15-минутни презентации и демо версии на продукти и услуги. Надпреварата ще се проведе за 24 часа под менторството на жури, в което влизат представители на бизнеса, предприемаческата екосистема и академичната общност.

Предварителна регистрация на студенти (както индивидуални участници, така и екипи) за хакатона е отворена от 20 март до средата на месец май на http://innovationstarterbox.bg/events/akademiya-za-inovatsii-ideite-2018-innovation-hackathon/#register. Презентациите и журирането ще започнат на 2 юни от 14:00 ч. в "Перото". Голямата награда за отбора победител през 2018 г. е 10 000 лв. и посещение в Брюксел. Още две идеи ще бъдат отличени със специални предметни и парични награди от партньори на Академия за иновации.

Повече информация на: http://innovationstarterbox.bg/events/akademiya-za-inovatsii-ideite- 2018-innovation-hackathon/



